ไปเที่ยวสวนผึ้งต้องอย่าลืมไปทานอาหารเมนูไทยพื้นบ้านที่ครัวม่อนไข่กันให้ได้นะคะ ไม่เผ็ดจัดอย่างที่คิด มีเมนูอาหารให้เลือกทานมากมาย แนะนำให้สั่งพวกเมนูปลาพื้นบ้านต่างๆค่ะ สดอร่อยมาก พวกปลาเค้า ปลาคัง ปลารากกล้วย ปลาเนื้ออ่อน เป็นปลาจากเขื่อนจากแม่น้ำ เอามาทอด ต้ม ยำ ทำแกงได้อร่อยหมดเลยค่ะ เมนูทอดๆนี่บอกเค้าว่าไม่ต้องไหม้ก็ดีนะคะ เพราะ วันนี้เราสั่งปลารากกล้วยทอด ปลาเนื้ออ่อนทอดกระเทียม ทั้ง2เมนูนี้มาไหม้ไปนิดนึงค่ะ บางช่วงเคี้ยวๆไปเจอขมๆเพราะไหม้น่ะค่ะ แต่โดยรวมทอดมาแห้งไม่อมน้ำมันดีค่ะ ถ้าไม่ขมไม่ไหม้จะดีมากๆเลยค่ะ 

ร้านนี้มีที่นั่งรองรับกลุ่มลูกค้าขนาดใหญ่ได้เยอะมากๆเลยค่ะ มี2ชั้น มีพัดลม โล่งโปร่ง ลมเย็นสบาย บรรยากาศดีค่ะ มีขายของฝากพวก กล้วยป่า เสื้อผ้าเครื่องประดับชาวดอย ชาวม้ง กระเหรี่ยงด้วยค่ะ ที่จอดรถสะดวก 

มีร้านกาแฟชื่อดัง อามันเต้คอฟฟี่ (AMANTE COFFEE) สาขา 1 (โรงคั่วกาแฟ) อยู่ฝั่งตรงข้ามกันค่ะ และภายในร้านครัวม่อนไข่ก็จะมีร้านกาแฟอามันเต้คอฟฟี่ (AMANTE COFFEE) สาขา 2 อยู่ติดกันกับร้านอาหารครัวม่อนไข่ด้านในชั้น1เลยค่ะ ทานข้าวเสร็จ ซื้อกาแฟกลับไปดื่มพร้อมเดินทางในรถต่อได้เลยค่ะ หรือจะนรั่งเล่นชมวิวที่หน้าชานระเบียงก็ร่มรื่นดีนะคะ มีต้นสะตอต้นเบอร์เริ่มแผ่กิ่งก้านสาขาให้ร่มเงา เราก็เพิ่งเคยเห็นต้นสะตอจริงๆก็วันนี้หล่ะค่ะ แหมๆๆได้ทานอาหารอร่อยแล้วยังได้รู้จักตัวเป็นๆของต้นสะตอด้วยนะคะ ที่ทราบว่าคือต้นสะตอเพราะเจอฝักสตอห้อยโตงเตงนี่หล่ะค่ะ เลยอ่อ...นี่คือต้นสะตอ ถ่ายรูปกับฝักสะตอของโปรดเป็นที่ระลึกซะเลย ของแปลก ไม่เคยเห็นค่ะ ฮ่าๆๆๆๆ

ร้านนี้อยู่ห่างจากตลาดน้ำเวเนโต้ประมาณไม่เกิน8กิโลเมตรค่ะ วิ่งตรงอย่างเดียวอยู่ติดริมถนนซ้ายมือค่ะ ขวามือเยื้องๆกันจะเป็นร้านกาแฟอามันเต้คอฟฟี่สาขา 1ค่ะ Google mapมาก็ได้ค่ะ มาง่ายมาก รับรองไม่หลง ตรงอย่างเดียว

รายการอาหารที่สั่งวันนี้ สั่งมาแบบเป็นที่เล็กทั้งหมดค่ะ เพราะจะได้ทานหลากหลายเมนูค่ะ

ยำผักกูดทรงเครื่อง 100บาท

ยำวุ้นเส้นทะเล 100บาท

ต้มจืดเต้าหู้หมูสับ 100บาท

ต้มยำปลาคัง 150บาท

ปลาเนื้ออ่อนทอดกระเทียม 150บาท

ฉู่ฉี่ปลาเค้า 120บาท

แกงป่าไก่บ้าน 120บาท

ไข่ยัดไส้ทะเลรวม 120บาท

ปลารากกล้วยทอด 100บาท

ไข่เจียวกุ้งสับ 100บาท

หมูแดดเดียว 100บาท

ข้าวสวย 2 = 100บาท

โซดา 2 =  40บาท

ลีโอ 2 = 170บาท

น้ำแข็งเปล่าใหญ่ 2 = 40บาท

น้ำเปล่าขวดใหญ่ 25บาท

สังขยาฟักทอง 20บาท

ถั่วกวน 20บาท

วุ้นมะพร้าว 20บาท 

ไปทานกันผู้ใหญ่7คน เด็ก1คน สั่งไปหลายอย่างทั้งคาวและหวานมีสั่งเบียร์และโซดาด้วยค่ะ เช็คบิลมา 1,695 บาทเองค่ะ ราคาดีงามมากค่ะ ทานอาหารนอกบ้านกันหลายคนในราคาเท่านี้ ได้ทานทั้งปลาหลายชนิด กุ้ง หมึก หมู ไก่บ้าน เป็นมื้อปาร์ตี้ครอบครัวที่คุ้มมากๆค่ะ 

 
